
A búza tápanyag-gazdálkodási rendszerének ökonómiai elemzése egy költség- és környezetkímélő szaktanácsadási rendszerben

A búza foglalja el a humán táplálkozásban a legfontosabb szerepet. A világon 200-240 millió hektáron termesztik, amelyről évente több mint 680 millió tonnát takarítanak be. Hazai viszonylatban 1,1 millió hektáron termesztünk búzát és erről a tavalyi évben 5.118. 613 tonnát takarítottunk be. A rendkívül nagy számok magyarázata a búza széleskörű felhasználása. Élelmiszeripari felhasználása, mint a malom-és sütőipar, kekszgyártás, puffasztott termékek gyártása mellett ipari szintű felhasználása is jelentős. Vitális glutin és izocukor előállítása, állati takarmányozás is a felhasználási területeihez tartozik.
Hazai búzatermesztésünk egyik legmeghatározóbb kérdése, hogy mennyiséget vagy minőséget termeljünk-e. Legáltalánosabb válasz, hogy olyan búzát, olyat technológiával, olyan ráfordításokkal, amely a betakarítást követően is értékesítésre kerül. A gyakorlatban azonban ez nem ilyen egyszerű. A kereslet-kínálat törvényszerűségei mentén, a búza felvásárlási árának mértéke meglehetősen hektikus. Növénytermesztés alapelemeként az időjárásnak rendkívül fontos szerepe van. A búzát kedvező időjárás esetén nagy mennyiségben lehet értékesíteni viszonylag alacsonyabb áron, azonban kedvezőtlen időjárási esetben kevés hozamnál összecsúsznak a malmi - valamint a takarmány minőségű búza árai. Ennek különbsége sokszor csak pár ezer forintos árat jelent. Ez azért jelent problémát a búzatermesztők számára, mert attól függően, hogy malmi- vagy takarmány minőségű búzát állítanak elő, eltérő ráfordításokat fektetnek a termelésbe. A malmi minőségű búza más tápanyag-szükségletekkel rendelkezik ez pedig más termesztés technológiához vezet. Döntő részben, a kijuttatott műtrágya dózisok határozzák meg a költségek alakulását.
A költség-és környezetkímélő szaktanácsadási rendszerek alapelveként szereplő növény specifikus szemléletmód, termőtalaj vizsgálatok, gazdaságos termésszint és komplex tápanyag utánpótlás megalapozhatja a hatékony gazdálkodást. Ha ezeket szempontokat betartjuk búza termesztésünk során, nem csak pénzügyi szempontból kerülünk jobb helyzetbe, de meg is tettük azokat a lépéseket, amelyek hozzájárulnak a következő generáció lehetőségeihez. 



